PolyAgent/wiki_georgian_en_parallel_20231101 huggingface dataset:
გიორგი გოგლიჩიძე

გიორგი გოგლიჩიძე (დ. 5 სექტემბერი, 1976) — ქართველი იურისტი და პოლიტიკოსი. ზესტაფონის მერი 2019 წლიდან.
ბიოგრაფია
დაიბადა 1976 წლის 5 სექტემბერს. 1993-1997 წლებში სწავლობდა კავკასიის ბიზნეს აკადემიაში, ბიზნესის მართვის მიმართულებით. მიიღო მაგისტრის ხარისხი. 2000-2005 წლებში სწავლობდა გორის მრავალპროფილიანი მცირე აკადემიის იურიდიულ ფაკულტეტზე, სადაც დაეუფლა სამართალმცოდნეობას. 1995-1999 წლებში მუშაობდა საქართველოს პარლამენტში, ფრაქცია „ლეიბორისტის“ აპარატის სპეციალისტად. 1999-2006 წლებში იყო საქართველოს ლეიბორისტული პარტიის საორგანიზაციო მდივნის მოადგილე. 2006-2010 წლებში იყო ზესტაფონის რაიონის საკრებულოს წევრი. 2006-2008 წლებში მუშაობდა საქართველოს ლეიბორისტული პარტიის იმერეთის რეგიონის კოორდინატორად. 2008 წელს იყო საქართველოს ლეიბორისტული პარტიის ზესტაფოინის მაჟორიტარობის კანდიდატი. 2015-2017 წლებში იყო შპს „3გ“-ის დირექტორი. 2017 წელს მონაწილეობდა ადგილობრივი თვითმმართველობის არჩევნებში, ზესტაფონის მუნიციპალიტეტის მერობის კანდიდატად. 2019 წელს გაიმარჯვა ზესტაფონის მერის არჩევნებში. მოიპოვა 12 876 ხმა (50,75%).
რესურსები ინტერნეტში
ქართული ოცნების ვებგვერდი
დაბადებული 5 სექტემბერი
დაბადებული 1976
ქართველი პოლიტიკოსები
ქართველი იურისტები
ჰოლანდის გვირაბი

ჰოლანდის გვირაბი — საავტომობილო გვირაბი მდინარე ჰუდზონის ქვეშ, რომელიც კუნძულ მანჰეტენს აკავშირებს აშშ-ის კონტინენტურ ნაწილთან, კერძოდ, ნიუ-ჯერსის შტატის „ინტერსტეიტ 78“ მაგისტრალთან. გვირაბის თავდაპირველი სახელი იყო მდინარე ჰუდზონის საავტომობილო გვირაბი ან კანალ სტრიტის გვირაბი და ლინკოლნის გვირაბთან ერთად ერთ-ერთია ორი გვირაბიდან მდინარე ჰუდზონს ქვეშ. გვირაბს ამჟამად ისტორიული ძეგლის სტატუსი აქვს მინიჭებული, როგორც ერთ-ერთ ადრეულ ვენტილირებულ გვირაბსა და სამოქალაქო მშენებლობის მიღწევას.
რესურსები ინტერნეტში
ჰოლანდის გვირაბი
აშშ-ის გვირაბები
ნიუ-იორკი
მაჩხა

მაჩხა (მაჩქა; მაცუკა) — თურქეთის შავი ზღვის რეგიონში, ტრაპიზონის პროვინციაში შემავალი რაიონისა და ამავე რაიონის ადმინისტრაციული ცენტრის (ქალაქის) სახელწოდება.
ისტორია
პირველი დასახლება აქ რომის იმპერიის მართველობის დროს, ტრაპიზონიდან სამხრეთისაკენ გამავალ მთიან სამხედრო გზაზე უნდა შექმნილიყო. დაახლოებით 386 წელს, როცა მაჩხა ბიზანტიის იმპერიის ნაწილს წარმოადგენდა, დასახლებისგან მოშორებით არსებულ მთაზე სუმელას მონასტერი დაარსდა. XIII საუკუნეში რეგიონი ახლად წარმოქმნილი ტრაპიზუნის იმპერიის ნაწილი გახდა. 1461 წელს კი რეგიონი ოსმალეთის იმპერიამ შემოიერთა.
გალერეა
რესურსები ინტერნეტში
District governor's official website
Matsouka (Maçka)
თურქეთის ქალაქები
შავიზღვისპირა ქალაქები
თურქეთის არქეოლოგიური ძეგლები
ვაცლავ პილარჟი

ვაცლავ პილარჟი — ჩეხი ფეხბურთელი, ჩეხეთის ეროვნული ნაკრებისა და საფეხბურთო კლუბ „ვოლფსბურგის" წევრი. მონაწილეობა მიიღო ევროპის 2012 წლის ჩემპიონატზე.
რესურსები ინტერნეტში
Profile at iDNES.cz (Czech)
Guardian Football
ჩეხი ფეხბურთელები
დაბადებული 1988
ვოლფსბურგის ფეხბურთელები
ალექსანდერ ისაკი

ალექსანდერ ისაკი (დ. 21 სექტემბერი, 1999) — შვედი ფეხბურთელი. თამაშობს თავდამსხმელის პოზიციაზე. არის ესპანური „რეალ სოსიედადისა“ და შვედეთის ეროვნული საფეხბურთო ნაკრების წევრი.
რესურსები ინტერნეტში
შვედი ფეხბურთელები
დაბადებული 1999
დაბადებული 21 სექტემბერი
2020 წლის ევროპის საფეხბურთო ჩემპიონატის ფეხბურთელები
რეალ სოსიედადის ფეხბურთელები
დორტმუნდის ბორუსიას ფეხბურთელები
ქვედა კვალითი

ქვედა კვალითი — სოფელი საქართველოში, იმერეთის მხარის ზესტაფონის მუნიციპალიტეტში (კვალითის თემი). მდებარეობს მდინარე ყვირილის მარცხენა მხარეს. ზღვის დონიდან 240 მეტრი, ზესტაფონიდან 4 კილომეტრი.
სოფელში არის საჯარო სკოლა. სოფელში შემორჩენილია XIX საუკუნის წმინდა გიორგის სახელობისა და ბარბარეს სახელობის ეკლესიები. სოფელში არის საექიმო ამბულატორია.
დემოგრაფია
2014 წლის აღწერის მონაცემებით სოფელში ცხოვრობს 2561 ადამიანი.
ლიტერატურა
რესურსები ინტერნეტში
ქვედა კვალითის რუკა
სქოლიო
ზესტაფონის მუნიციპალიტეტის სოფლები
Maimbung

Maimbung, officially the Municipality of Maimbung (Tausūg: كاومن سين ماءيمبوڠ), is a 5th class municipality in the province of Sulu, Philippines. According to the 2020 census, it has a population of 59,597 people.
It was the seat of the Sultanate of Sulu.
History
The town hosted the Daru Jambangan (Palace of Flowers) which was the royal palace of the Sultan of Sulu since historical times. The palace was made of wood, and was destroyed in 1932 by a huge storm. Today, a few arches and posts remain from the once grand palace complex. Many members of the royal family advocated for the reconstruction of the palace, and even its enlargement, however, the government of the Philippines has yet to establish a position or a fund for the matter.
The town was officially cited by the late Sultan Jamalul Kiram III of the Sultanate of Sulu as the capital of the sultanate, and the place where he wished he was buried after death. The late sultan died in 2013 and was buried in the town afterwards. The town hosts a school named after the late sultan.
In 2016, a small replica of Daru Jambangan was built in the neighboring town of Talipao and became a centerpiece for a 'vacation park'. The replica was about 25% of the actual size of the real Daru Jambangan during its heyday. A campaign to restore the Daru Jambanagn in its original location in Maimbung is still ongoing. The National Commission for Culture and the Arts and the National Museum of the Philippines were tasked to faithfully restore or reconstruct the Daru Jambangan in Maimbung.
Geography
Barangays
Maimbung is politically subdivided into 27 barangays. Each barangay consists of puroks while some have sitios.
Anak Jati
Bato Ugis
Bualo Lahi
Bualo Lipid
Bulabog
Duhol Kabbon
Gulangan
Ipil
Kandang
Kapok-Punggol
Kulasi
Labah
Lagasan Asibih
Lantong
Lapa
Laud Kulasi
Laum Maimbung
Lower Tambaking
Lunggang
Matatal
Patao
Poblacion (Maimbung)
Ratag Limbon
Tabu-Bato
Tandu Patong
Tubig-Samin
Upper Tambaking
Climate
Maimbung has a consistently very warm to hot, oppressively humid, and wet tropical rainforest climate (Köppen Af).
Demographics
Economy
The town is one of the three official ports of the province of Sulu, the other two being Jolo and Siasi. The town is also a known producer of seaweed, a major export product of the Sulu archipelago.
References
External links
Maimbung Profile at PhilAtlas.com
[ Philippine Standard Geographic Code]
Maimbung Profile at the DTI Cities and Municipalities Competitive Index
Philippine Census Information
Local Governance Performance Management System
Municipalities of Sulu
სიმიტი (ბლითი)

სიმიტი (ბლითი)
სიმიტი — მრგვალი ფორმის თურქული ბლითი, სეზამის მარცვლებით. მას სტამბოლის ქუჩების ყველა ადგილას შეხვდებით. ის ტურისტებისთვის ერთ-ერთ საყვარელ საჭმელს წარმოადგენს. მას ქუჩაშიც ყიდიან და ძვირადღირებულ სასტუმროებშიც მოგართმევენ. ზემოდან ხრაშუნა ქერქი და შიგ ჰაეროვანი რბილობი აქვს. ძირითადად, როგორც წესი თაფლში ან მურაბის წვენში ავლებენ და თბილს მიირთმევენ. მისი მომზადება საკმაოდ მარტივია და არც დიდ დროს მოითხოვს. თურქული წრიული პური, ჩვეულებრივ, გადაფენილია სეზამის თესლით, ან ნაკლებად იშვიათად, ყაყაჩოს ან მზესუმზირის მარცვლებით.
სახელწოდება
სიტყვა სიმიტი მომდინარეობს არაბული samīd (سميد) "თეთრი პური ან წვრილი ფქვილი". სხვა სახელებს საფუძვლად უდევს ბერძნული კულური (κουλούρι): არამეული უჯურო/უჯორა; ან თურქული გევრექი, სამხრეთ სლავური დევრეკი; რუმინული კოვრიგი და ებრაელები მას ესპანურ როშკას ეძახიან თურქებში.
ისტორია
სიმიტს დიდი ისტორია აქვს სტამბოლში. საარქივო წყაროებიდან ირკვევა, რომ სიმიტი მზადდება სტამბოლში 1525 წლიდან. XVII საუკუნის მოგზაურმა ევლია ჩელებმა დაწერა, რომ 1630-იან წლებში სტამბოლში 70 საცხობი იყო, სადაც ამზადებდნენ სიმიტს. ჟან ბრინდესის XIX საუკუნის ადრეული ზეთის ფერწერული ტილოები სტამბოლის ყოველდღიური ცხოვრების შესახებ, ნათლად ასახავს, რომ იმ პერიოდის სტამბოლში ქუჩებში იყიდებოდა სიმიტი.
მომზადების წესები
აღნიშნული ბლითის მომზადება, საკმაოდ ადვილია და ბევრს ინგრედიენტს არ მოითხოვს. საფუარი გახსენით თბილ რძეში, მას დაამატეთ შაქარი, გამდნარი კარაქი და მოურიეთ. შემდგომ მასას შეურიეთ ფქვილი და მარილი, დაასხით რძე და ამის მერე მოზილეთ ცომი. მასა იმდენ ხანს დაამუშავეთ, სანამ რბილი და ელასტიური არ გახდება. რაც უფრო კარგად მოზელთ,სიმიტი მით უფრო ფაფუკი გამოვა . დაიმახსოვრეთ, აცადეთ ცომს აფუება. შემდეგ გაყავით 16 თანაბარ ნაწილად, მოაგუნდავეთ და 10-15 წუთი დაასვენეთ. ამ პერიოდში, გახსენით თაფლი ცხელ წყალში. დიდ თეფშზე დაყარეთ სეზამის მარცვლები. მსუბუქად დაასველეთ თაფლიანი სიროპით, რომ ცხობისას გამუქდეს და თეთრად არ დარჩეს. შემდგომში აიღეთ ცომის ორი გუნდა, თითოეული გაწელეთ და მიეცით გრძელი ფორმა. ჩადეთ თაფლიან სიროპში 2-3 წუთით. შემდეგ ყველა მხრიდან ამოავლეთ სეზამის მარცვლებში, მიეცით ფორმა და დადეთ საცხობ ტაფაზე. სწორედ ამგვარად გააკეთეთ დანარჩენი ცომითაც. დატოვეთ კიდევ 15 წუთი. შემდეგ გამოაცხვეთ 200 გრადუსზე გახურებულ ღუმელში 15-20 წუთი.
ინგრედიენტები
სიმიტის მთავარ ინგრედიენტებს წარმოადგენს: ფქვილი, რძე, კარაქი, საფუარი, მარილი, შაქარი, თაფლი, წყალი და სეზამის მარცვლები.
რესურსები ინტერნეტში
სიმიტი
სიმიტის ისტორია
თურქული სამზარეულო
ემა დონაჰიუ

ემა დონაჰიუ (ემა დონაჰიუ; დ. 24 ოქტომბერი 1969, დუბლინი) - ირლანდიელი და კანადელი მწერალი, დრამატურგი, ლიტერატურული კრიტიკოსი და სცენარისტი.
უპირველეს ყოვლისა, იგი ცნობილია, როგორც რომან "ოთახის" ავტორი, რომელიც საერთაშორისო ბესტსელერად იქცა და ბუკერის პრემიის ფინალში შევიდა. 2015 წელს გამოვიდა ამ რომანის კინოადაპტაცია, რისთვისაც მწერალი ნომინირებული იყო ოსკარზე საუკეთესო ადაპტირებული სცენარისთვის.
ბიოგრაფია
ემა დონოჰიუ დაიბადა 1969 წლის 24 ოქტომბერს დუბლინში, ირლანდია. ის აკადემიკოსისა და ლიტერატურის კრიტიკოსის ფრენსის რუტლიჯის და დენის დონოჰიუს ოჯახში რვა შვილიდან ყველაზე უმცროსი იყო. მან მიიღო ბაკალავრის დიპლომი დუბლინის უნივერსიტეტის კოლეჯში. შემდეგ დოქტორის ხარისხი ინგლისურ ლიტერატურაში, კემბრიჯის გირტონის კოლეჯში მიიღო. მან დაწერა დისერტაცია თემაზე მე -18 საუკუნის მხატვრულ ლიტერატურაში ქალთა და მამაკაცთა მეგობრობაზე.
კემბრიჯში სწავლის დროს მან გაიცნო თავისი მომავალი მეგობარი კრისტინ რულსტონი, კანადელი, რომელიც ასწავლის ფრანგულ ენას დასავლეთ ონტარიოს უნივერსიტეტში. 1998 წელს წყვილი საცხოვრებლად კანადაში გადავიდა, ხოლო 2004 წელს დონაჰიუმ მიიღო კანადის მოქალაქეობა. ცხოვრობს ლონდონში (ონტარიო), სადაც ის, რულსტონთან ერთად ორი აყვანილი შვილის ფინისა და უნუს აღზრდითაა დაკავებული.
1994 წელს მან დაწერა თავისი პირველი რომანი Stir Fry, რომელიც კრიტიკოსებმა საკმაოდ კარგად მიიღეს და წიგნმა რამდენიმე ლიტერატურული პრემიის ნომინაციაც კი მიიღო. 1995 წელს გამოიცა მეორე რომანი Hood, რომელიც ასევე საკმაოდ პოზიტიურად მიიღო ლიტერატურულმა სააზოგადოებამ, თუმცა წიგნმა პირველი რომანის წარმატების გამეორება ვერ შეძლო.
2010 წელს გამოიცა ემა დონოჰიუს ყველაზე ცნობილი წიგნი, ოთახი. მასში მწერალი, ელის ზიბოლდისა და ლორი ანდერსონის რომანების მაგალითზე, მკვეთრად აყენებს ძალადობის პრობლემას დაუცველი ქალისა და მისი შვილის მიმართ. რომანი მსოფლიო ბესტსელერად იქცა 2015 წელს ადაპტირების შემდეგ.
2015 წელს გამოქვეყნდა ისტორიული რომანი Frog Music, რომელიც დაფუძნებულია მე-19 საუკუნეში მომხდარი მკვლელობის ნამდვილ ამბავზე.
2016 წელს, ემა დონაჰიუმ გამოაქვეყნა The Wonder, რომელიც შევიდა გილერის პრემიის შორტ-ლისტში.
სქოლიო
ირლანდიელი მწერლები
კანადელი მწერლე
Bandai

Bandai
— სათამაშოებისა და ვიდეო თამაშების მწარმოებელი იაპონური კომპანია და Bandai Namco Holdings-ის შვილობილი კომპანია. შტაბ-ბინა მდებარეობს ტოკიოში. იგი არის სათამაშოების რიგით მეოთხე ყველაზე მსხვილი მწარმოებელი მსოფლიოში, Mattel-ის, Hasbro-სა და LEGO Group-ის შემდეგ.
კომპანია დაარსდა 1950 წელს.
1979 წლიდან Bandai შეუდგა სახლის ვიდეო თამაშებისა და პორტატიული კონსოლების წარმოებას და გამოუშვა შემდეგი სისტემები: Super Vision 8000, Arcadia, Playdia, Apple Bandai Pippin, LCD Solarpower, WonderSwan, Tamagotchi, Digital Monster, მაგრამ საბოლოოდ ბანდაიმ დატოვა კონსოლების ბაზარი.
თამაშები
რესურსები ინტერნეტში
Bandai Namco Holdings Inc.
Bandai Namco Games
Bandai Visual
ევროპის საიტი
საფრანგეთის საიტი
ბრიტანეთის საიტი
ამერიკის საიტი
აზიის საიტი
კორეის საიტი
გერმანიის საიტი
სქოლიო
Bandai
ტოკიოში დაფუძნებული კომპანიები
იაპონიის გასართობი კომპანიები
იაპონური ბრენდები
ვიდეო თამაშების გამომცემელი კომპანიები
ვიდეო თამაშების მწარმოებელი კომპანიები
1950 წელს დაარსებული კომპანიები
1950 წელს დაარსებული მედიაკომპანიები
იაპონიის მედიაკომპანიები
ვიდეო თამაშების კომპანიები იაპონიაში
სათამაშოების კომპანიები იაპონიაში
მწარმოებელი კომპანიები იაპონიაში
სან-მატეუსი (ესპირიტუ-სანტუ)

სან-მატეუსი (ესპირიტუ-სანტუ)
სან-მატეუსი — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 36 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სან-მატეუსის შემადგენლობაში.
2010 წლის მონაცემებით, მოსახლეობა 109 028 ადამიანს შეადგენდა, მოსახლეობის სიმჭიდროვე 46.62 კმ²-ზე. ფართობი 2 338 კმ²-ია.
იხილეთ აგრეთვე
ესპირიტუ-სანტუ
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები
მოსახლეობის 2011 წლის შეფასება
ესპირიტუ-სანტუს შტატის მუნიციპალიტეტები
შუშის რეალური სასწავლებელი

შუშის რეალური სასწავლებელი იყო 6-კლასიანი ახალი ტიპის სკოლა, რომელიც დაარსდა 1881 წელს აზერბაიჯანის ქალაქ შუშაში.
ისტორია
XIX საუკუნის 80-იან წლებში აზერბაიჯანში მოქმედებდა მხოლოდ ერთი რეალური სკოლა (ბაქოში) და ერთი კლასიკური პროგიმნაზია (განჯაში). ერთის მხრივ, ეს არ აკმაყოფილებდა მოსახლეობის საშუალო განათლების მოთხოვნილებას და მეორე მხრივ, მრეწველობისა და ვაჭრობის მზარდ მოთხოვნას. ეს მოთხოვნა და საჭიროება განსაკუთრებით გამოიკვეთა შუშაში. აქ უმაღლეს სკოლაზე მოთხოვნა თანდათან გაიზარდა.
1886 წელს სკოლას 7500 მანეთი დაახარჯეს. შუშას სკოლა ითვლებოდა თავისი დროის განათლების ტიპურ ცენტრად. სასწავლებელში განსაკუთრებული ყურადღება დაეთმო უცხო ენებისა და ლიტერატურის შესწავლასა და სწავლებას. სკოლა იყო ღია დაწესებულება, რომელიც ხელს უწყობდა სხვადასხვა ენის შესწავლას.
კურსდამთავრებულები იღებდნენ მე-6 კლასის განათლების დამადასტურებელ სერტიფიკატს. მე-7 კლასში ცოდნის დონის ამაღლების შესაძლებლობაც გაჩნდა - ბოლოს გაიცა დაწყებითი განათლების დამადასტურებელი ატესტატი და სწავლის გაგრძელების უფლება რუსეთის იმპერიისა და ევროპის უნივერსიტეტებში. ასევე, სასწავლებლის დამთავრების შემდეგ, კურსდამთავრებულებს გამოცდების ჩაბარების შემდეგ შეეძლოთ მასწავლებლად მუშაობა.
1927-1928 სასწავლო წლიდან სკოლა გახდა შვიდწლიანი.
1937-1938 სასწავლო წლიდან შუშის რეალურ სასწავლებელს ეწოდა შუშის ქალაქის №1 საშუალო სკოლა.
1966 წელს სასწავლებლის ბაზაზე კიდევ ერთი სასწავლო დაწესებულება შეიქმნა, რომელსაც მე-4 საშუალო სკოლა ეწოდა. მოგვიანებით ეს სკოლა გადაეცა ქალაქ შუშას №1 საშუალო სკოლის ახალ შენობას და მას უზეირ გაჯიბეკოვის სახელი მიენიჭა.
1992 წელს ყარაბაღის კონფლიქტის გამო შუშას რეალურმა სასწავლებელმა შეწყვიტა სასწავლო საქმიანობა. სომხეთ-აზერბაიჯანის ომის შემდეგ სკოლის შენობა მთლიანად დაინგრა.
სქოლიო
1881 წელს დაარსებულები
აზერბაიჯანის სკოლები
ზაალ-ზოსიმე ორბელიანი

ზაალ-ზოსიმე ორბელიანი
ზაალ-ზოსიმე ვახტანგის ძე ორბელიანი (დ. 1660/1670, სოფ.ტანძია, ახლანდელი ბოლნისის რაიონი — გ. წელი უცნობია) — ქართველი მწიგნობარ-კალიგრაფი, სულხან-საბა ორბელიანის ძმა. მასთან ერთად აქტიურად მონაწილეობდა ქართლის პოლიტიკურ ცხოვრებაში. იყო გიორგი XI-ის მომხრეთა ბანაკში. 1699 ბერად აღიკვეცა ზოსიმეს სახელით. ვახტანგ VI-ის გამგებლობის პერიოდში (1703-1712) ნაყოფიერ კულტურულ-ლიტერატურულ მუშაობას ეწეოდა. 1724 ვახტანგს გაჰყვა რუსეთში. მოსკოვში ცხოვრობდა დარეჯან ბაგრატიონის სასახლეში (ვსესვიატსკოეში). ორბელიანმა დიდი დახმარება გაუწია სულხან-საბა ორბელიანს "ქართულ ლექსიკონზე" მუშაობის დროს: რამდენიმე ხელნაწერი თვითონ დაამზადა, ზოგიერთი ნუსხა გადაწერა ძმასთან ერთად. 1720 წელს გადანუსხა "ლოცვა განზრახვათათვის" (ხელნაწერი H-770, ხელნაწერთა ინსტიტუტი), 1729 - სულხან-საბა ორბელიანის ქადაგებათა კრებული "სწავლა-მოძღვრებანი" (ხელნაწერი A-479, ხელნაწერთა ინსტიტუტი) და სხვა.
ლიტერატურა
მენაბდე ლ., ზაალ-ზოსიმე ორბელიანი, «ცისკარი», 1959, № 10;
ქართველი კალიგრაფები
ზ
Not Your Kind Of People

Not Your Kind Of People — ჯგუფ Garbage-ის მეხუთე სტუდიური ალბომი. იგი გამოვიდა 2012 წელს. ამ ალბომით ჯგუფი ხანგრძლივი შესვენების შემდეგ დაბრუნდა. დისკი გამოიცა ჯგუფის საკუთარ ლეიბლზე, STUNVOLUME.
სიმღერების სია
გამოყენებული სემპლები
Big Bright World - გამოიყენება სიმღერის Do not go gentle into that good night (დილან თომასი) ტექსტის ნაწყვეტი.
Beloved Freak - გამოიყენება სიმღერისValentine's Day (კლაუს ნომი) ნაწყვეტი.
ჩარტები
ყოველკვირეული ჩარტები
წლის საბოლოო ჩარტები
სქოლიო
Garbage-ის ალბომები
2012 წლის ალბომები
დამოუკიდებლად გამოცემული ალბომები
Anochetus rectangularis

Anochetus rectangularis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს..
სქოლიო
Anochetus
ბეკრენევის წმინდა ნიკოლოზის მონასტერი

ბეკრენევის წმინდა ნიკოლოზის მონასტერი — ყოფილი მართლმადიდებლური დედათა მონასტერი კონსტანტინოვსკის რაიონში როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას.
მონასტერი შეიქმნა 1910 წელს. მონასტერთან აგებული იყო ხის ორსაკურთხევლიანი ეკლესია, რომლის ერთი საკურთხეველი იყო წმინდა ნიკოლოზის, ხოლო მეორე თავად ალექსანდრე ნეველის სახელზე. აქვე იყო სასტუმრო მომლოცველთათვის. სამლოცველოს ახლოს იყო მონასტრის სასაფლაო სერგი რადონეჟელის სახელზე აგებული ეკლესიით.
ისტორია
ბეკრენევის მონასტრის დაარსება დაკავშირებულია რუსეთ-ოსმალეთის ყირიმის ომთან. სევასტოპოლის დაცვის ერთ-ერთი მონაწილე იყო ციმლიანის რაიონის სტანიცა მარინსკელი კაზაკი სერგეი პოლიაკოვი. ომიდან დაბრუნების შემდეგ მან პირობა დადო, რომ დაღუპული მეგობრობის პატივისცემის ნიშნად გათხრიდა ჭას. მან ჭა გათხარა ბეკრენევის ხევში და მას უწოდა თათრებთან ბრძოლის გმირის ბეკრენიას სახელი, რომელიც ლეგენდის თანახმად სწორედ აქ იყო დაკრძალული. ჭის სიღრმე იყო 12,5 მ. მას გაუკეთეს ხის სახურავი და აკურთხეს.
1867 წლის 25 მაისს იმპერატორი ალექსანდრე II გადაურჩა ტერორისტულ აქტს. ამ ფაქტის აღსანიშნავად პოლიაკოვის მეგობარმა ს. აბროსიმოვმა იმპერატორს გაუგზავნა დეპეშა, რომელშიც თხოვდა გადარჩენის სამახსოვროდ გაეღო 1 000 რუბლი შემოწირულობა ახალი ტაძრის ასაგებად.
ალექსანდრე II-ის ბრძანებით ჭასთან ააშენეს ეგვტერი, რომელიც აკურთხეს წმინდა ნიკოლოზ საკვირველთმოქმედის სახელზე. ყოველწლიურად წმინდა წყაროსთან 22 მაისს 5 000-მდე მომლოცველი მიდიოდა.
1888 წელს სარკინიგზო ავარიაში იმპერატორ ალექსანდრე III-ის ოჯახის გადარჩენის გამო ეკლესიასთან ააშენეს სამლოცვლო, რომელიც აკურთხეს 1888 წელს. ეკლესიაში დააყენეს კანკელი და მოხატეს კედლები. 1910 წლიდან ეკლესია დედათა მონასტრად გადაკეთდა. მისი კურთხევა მოხდა 1913 წელს. დედათა მონასტრის მმართველად დაინიშნა იღუმენია ამფიანა.
1920-იანი წლების შუა წლებში ეკლესია დახურეს. უკანასკნელი იღუმენია იყო მიტროფანია. 1930-იან წლებში ეკლესიაში მოღვაწე იღუმენიები დააპატიმრეს რადგან მათი ბრალდებით, ისინი გამოდიოდნენ კოლექტივიზაციის წინააღმდეგ.
XX საუკუნის 50-იან წლებში ეკლესია დაანგრიეს. ამჟამად მის ნანგრევებზე აღმართულია მართლმადიდებლური ჯვარი. ყოველი წლის 22 მაისს ამ ადგილზე მსვლელობას აწყობს მართლმადიდებელი მრევლი.
რესურსები ინტერნეტში
Бекреневский Свято-Николаевский женский монастырь
Бекреневский Свято-Николаевский женский монастырь
История Бекреневского Свято-Николаевского женского монастыря
В Ростовской области найдены ворота исчезнувшего Бекренёвского монастыря
როსტოვის ოლქის ეკლესიები
სსრკ-ის ჰიმნი

სსრკ-ის ჰიმნი
საბჭოთა კავშირის ჰიმნი — საბჭოთა კავშირის ჰიმნი 1944 წლიდან. ავტორი ალექსანდრე ალექსანდროვი. სიტყვების ავტორი სერგეი მიხალკოვი. როგორც საბჭოთა კავშირის ჰიმნმა შეცვალა ინტერნაციონალი. 1944-1955 წლებში ჰიმნის ტექსტი სტალინს ახსენებდა. 1955-1977 წლებში გამოიყენებოდა უტექსტო ვერსია.
ტექსტი
რესურსები ინტერნეტში
Russian Anthems museum - რუსეთის და საბჭოთა კავშირის ჰიმნების ჩანაწერების კოლექცია.
http://www.sovmusic.ru/english/top20.php
საბჭოთა კავშირი
ეროვნული ჰიმნები
დანია 1968 წლის ზაფხულის ოლიმპიურ თამაშებზე

დანია 1968 წლის ზაფხულის ოლიმპიურ თამაშებზე
დანიამ ზაფხულის ოლიმპიურ თამაშებზე მეთხუთმეტედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ სხვადასხვა სინჯის 8 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1968 წლის ზაფხულის ოლიმპიურ თამაშებზე
დანია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
იაკობ პერმიაკოვი

იაკობ პერმიაკოვი (დაბადების წელი უცნობია — გ. 1712) — რუსი ზღვაოსანი და მეწარმე.
ბიოგრაფია
1710 წელს, გაცურა მდინარე ლენიდან კოლიმამდე და შენიშნა ორი კუნძული (დიდი ლიახოვის კუნძული და დათვის
კუნძულებში შემავალი ერთ-ერთი კუნძული). 1712 წელს მ. ვაგინთან ერთად მარხილებით გაიარა მდინარე იანის შესართავიდან დიდი ლიახოვის
კუნძულებამდე და ნანახი გამოიკვლია.
უკან დაბრუნების დროს იაკობ პერმიაკოვი მოკლეს, აჯანყებულმა კაზაკებმა.
რესურსები ინტერნეტში
იაკობ პერმიაკოვი - დიდი საბჭოთა ენციკლოპედია
ისტორია
რუსი ზღვაოსნები
გარდაცვლილი 1712
ბიელინა

ბიელინა — ქალაქი ბოსნია-ჰერცეგოვინაში, სერბთა რესპუბლიკაში.
დაახლოებით 115 ათასი მოსახლით, ბიელინა სერბთა რესპუბლიკის მეორე ქალაქია ბანია-ლუკას შემდეგ და ერთ-ერთია ბოსნიაში, იმ ექვსი ქალაქიდან, რომელთა მოსახლეობა 100 000-ს აჭარბებს. ბიელინა სერბეთის საზღვრიდან 6 კმ-ში მდებარეობს და სერბთა რესპუბლიკის აღმოსავლეთ ნაწილის არაოფიციალური ცენტრია.
ბიელინაში ყოველწლიურად 4 აგვისტოს ტარდება საერთაშორისო ფოლკლორის ფესტივალი — Semberija.
დამეგობრებული ქალაქები
კრუშევაცი, სერბეთი
რუსე, ბულგარეთი
კუმანოვო, ჩრდილოეთი მაკედონია
ლანგენჰაგენი, გერმანია
რესურსები ინტერნეტში
Radio Televizija BN
ბოსნია და ჰერცეგოვინის ქალაქები
Wolin National Park

Wolin National Park is one of 23 national parks in Poland, situated on the island of Wolin in the far north-west of the country, in West Pomeranian Voivodeship. It was established on 3 March 1960 and covers an area of . The park has its headquarters in the town of Międzyzdroje.
The park contains a varied flora and fauna. Its attractions include the sea cliffs of Gosań and Kawcza Góra, and a wisent (European bison) sanctuary.
Gallery
External links
The Board of Polish National Parks
National parks of Poland
Parks in West Pomeranian Voivodeship
Protected areas established in 1960
1960 establishments in Poland
Kamień County
არმავია

არმავია — სომხეთის ეროვნული ავიაკომპანია. შეიქმნა 1996 წელს და დღეისათვის წარმოადგენს საერთაშორისო ავიაგადაზიდვების სფეროს მონოპოლისტ კომპანიას. ბაზირებს ქალაქ ერევანში, ზვართნოცის აეროპორტში. ავიაკომპანია რეისებს ასრულებს ახლო აღმოსავლეთის, აზიის, აფრიკისა და ევროპის 48 ქალაქის მიმართულებით. 2013 წლის 29 მარტს კომპანიამ თავი გაკოტრებულად გამოაცხადა და არსებობა შეწყვიტა.
მიმართულებები
(დუბაი)
(ბირმინგემი)
(ბერლინი)
(ბარსელონა)
(სტამბოლი)
(ამრიტსარი)
(თელ-ავივი)
(ვენეცია, მილანი, რომი)
(ლარნაკა)
(რიგა)
(ბეირუთი)
(ამსტერდამი)
(ასტრახანი, დონის როსტოვი, ეკატერინბურგი, ვოლგოგრადი, ვორონეჟი, კრასნოდარი, მინერალური წყლები, მოსკოვი, ნიჟნი-ნოვგოროდი, ნოვოსიბირსკი, სამარა, სანქტ-პეტერბურგი, სოჭი, სტავროპოლი, უფა)
(ათენი)
(ლიონი, მარსელი, პარიზი)
(თბილისი)
(ალეპო)
(ერევანი)
(დონეცკი, კიევი, ოდესა, სიმფეროპოლი)
სქოლიო
სომხეთის კომპანიები
მერინა (ხალხი)

მერინა (ხალხი)
მერინა — მადაგასკარში მცხოვრები მალაგასიელების უმთავრესი და ქვეყნის ოფიციალური 18 ეთნიკური ჯგუფიდან ერთ-ერთი. მათი ძირითადი საცხოვრებელი არეალია ქვეყნის ცენტრში მდებარე ანტანანარივუს პროვინცია. XVIII საუკუნის ბოლოდან მერინებმა თავიანთი ძალაუფლება დანარჩენ ტერიტორიებზეც გაავრცელეს და შექმნეს იმერინის სამეფო. 1895–96 წლებში საფრანგეთმა მოახდინა მადაგასკარის კოლონიზაცია და 1897 წელს მერინას მონარქია გააუქმა.
იხილეთ აგრეთვე
მალაგასიელები
იმერინის სამეფო
ლიტერატურა
რესურსები ინტერნეტში
The Merina nation
Merina royal family
მადაგასკარის დემოგრაფია
ბილაში (შიშაკის რაიონი)

ბილაში (შიშაკის რაიონი)
ბილაში — სოფელი უკრაინაში. მდებარეობს პოლტავის ოლქის შიშაკის რაიონში. 2013 წელს სოფლის მოსახლეობა 66 კაცს შეადგენდა.
რესურსები ინტერნეტში
სოფლის ამინდი
შიშაკის რაიონის სოფლები